Xeada

**Xeada** ye l'adaptación d'una palabra cambeando un fonema por -x-; ye una palabra presa de lo gallego paralela a *[[gheada]]*. Este fenomeno fonolochico lo trobamos en galicismos, occitanismos y castellanismos.

Bi ha fonema prepalatal fricativo xordo en galicismos que han plegato ta bellas vals pirenencas (***x'''endarme'') y que representan l'adaptación mas pareixita de lo fonema [[Fricativa postalveolar sonora|prepalatal fricativo sonoro]] de lo [[idioma francés|francés]] (on ye ***g**endarme''), lo mesmo que pasaba en [[aragonés medieval]] con la trascripción de bels toponimos castellanos u catalans que teneban ixe fonema (lo toponimo catalán ''[[Peñarroya de Tastabins|Pena-Roja]]'' s'escribió ''Penyarro**x**a'' en lo [[fogache de 1495]]).

Tracionalment l'adaptación de la ''j'' velar castellana actual en aragonés ye con lo fomena /k/, y por eixemplo tenemos l'antigo castellanismo ''cuacar'', que convive con "fer goyo" y en realidat ye lo cognato de l'aragonés ''cuallar''. Como la presencia de la ''j'' velar castellana ye recient y se remonta como muito a lo [[sieglo XVII]], y por un tiempo ixa ''j'' velar s'adaptaba a l'aragonés como una /k/, (como encara fa en catalán en palabras como ''maco''), s'ha de pensar que los pocos casos de xeada en aragonés charrato son muito recients (y mes encara las malas adaptacions propias de l'aragonés escrito de fins de lo sieglo XX).

== Xeada en castellanismos presos en l'aragonés ==
La **x** en [[Idioma castellano|castellano]] se convertió en una **j** velar en lo [[sieglo XVII]]. Los fonemas mes pareixitos a la ''j'' velar son por una part a /k/ (y por ixo ''cuajar'' s'adaptó oralment como "cuacar"), y por atra a /x/. Los que manteneban l'[[Idioma aragonés|aragonés]] dende alavez han visto tradicionalment que muitas palabras que ellos deciban con -x- en [[Idioma castellano|castellano]] se deciban con -j- (''faixa''/''faja'', ''cojo''/''coixo''). Esto ha feito que i haiga ''rearagonesizacions'' incorrectas de castellanismos correspondients a palabras en aragonés tienen -ll- u -ch-; por eixemplo en bellas localidaz de [[aragonés baixorribagorzano|Ribagorza Baixa]] ''mullar'' se [[castellanización|castellanizó]] a ''mujar'' y dimpués s'ha rearagonesizato como ''muixar'', tamién existe ''reixa'' en [[aragonés benasqués|benasqués]] y baixorribagorzano. Manimenos esto esdeviene en pocas palabras. Asinas s'esplican variants como ''[[Chaca|Xaca]]'', ''[[Chabalín|Xabalín]]'', de palabras que en aragonés d'antismás no teneban -x-. Encara que ''xabalín'' pueda tener bel emplego en aragonés común por la influencia que ha tenito lo [[aragonés cheso|cheso]] en los primers tiempos de la suya elaboración, ye ''chabalín'' la forma orichinal y mes estendillata. En [[Zaragoza]] en lo [[sieglo XV]] se deciba y escribiba [[chabalín]]: se sape d'una familia orichinaria de [[Varazze]] ([[Republica de Chenova|Chenova]]) de lo gremio de fabricants de papel con apellito ''Chiavari'', apellito que se convertió en ''Chabalín'' adaptato a l'aragonés local. La palabra ''Eslexir'' que tamién se vei muito en [[aragonés común]] ye un cruze entre l'[[aragonés medieval]] ''Esle(y)ir'' y lo castellano ''Elexir'' (antes de lo [[sieglo XVII]]) u ''Elegir'' (dende lo [[sieglo XVII]]).

== Xeada en castellanismos presos en catalán occidental ==
En continación territorial con l'[[aragonés ribagorzano]], en [[catalán ribagorzano]] se documenta tamién ''muxar'', pero amás ''baraixa'' (''baralla'' en [[Idioma catalán|catalán]]) y ''sarraixó'' (''panissola'' en [[Idioma catalán|catalán]]). En [[Idioma catalán|catalán]] de lo [[Matarranyés|Matarranya]] se diz ''ventaixa'' en cuenta d**aventatge*. Bi ha uns pocos casos de castellanismos con xeada tan estendillatos que son admesos, como *reixa*, tamién presents en aragonés ribagorzano. Bellas palabras con -x- no etimolochica ni patrimonial en catalán han puesto plegar-ie cuan en [[Idioma castellano|castellano]] encara se pronunciaba la -x-, por eixemplo en l'exotoponimo *Xerès*, aceptato en catalán normativo. L'adaptación de palabras castellanas cambeando la *'J** belar por **X** se diz **Xeada** en filolochía catalana.

Pero ye en [[valenciano]] on ye mes común la xeada. Son formas muito estendillatas en lo [[Idioma valenciano|valenciano]] cheneral palabras como ''aguixó'', ''alaixa'', ''aloixar'', ''antoix'', ''navaixa'', y mesmo lo lexico normativo ha replegato ''marraixa'' y ''moixarra''. Los exotoponimos [[Navaixes]] y [[Soneixa]] en l'[[Alto Palancia]] probablement tamién s'explican asinas. Son mes locals en valenciano ''abixorro'', ''encaix'', ''refaix'', ''empuixar'', ''arrempuixar'', ''rempuixó'', ''paixareta'', ''eixambre'', ''espeixisme'', ''eixarretar'', que substituyen en bellas zonas a las palabras catalanas chenuinas.

== Problemas de normalización d'a X en aragonés ==
Cuan en los [[anyos 1970]] y [[anyos 1980|1980]] empecipió la esfensa de l'[[Idioma aragonés|aragonés]], la chent dedicata a este quefer se trobó que en aragonés charrato los [[cultismos en l'aragonés|cultismo]]s por un regular se prenen d'o [[Idioma castellano|castellano]] y se pronuncian con J velar como en castellano, y asinas se diz ''Biología'', ''Región'', ''Origen'', ''Objetibo''.

No i habió alcuerdo de como escribir estas palabras en aragonés normalizato, y los neoaragonesofablants entendioron que siempre podeban trobar la forma d'escribir una palabra en aragonés cambiando la **G**, **J** por una **X**, plegando a estremos d'adaptar as palabras que en [[Idioma castellano|castellano]] rematan en ''-age'' como ''-axe'', ignorando que en aragonés existe lo [[sufixo -ache|sufixo ''-ache'']] (''orache'', ''mesache''). Tamién s'escribioron con X los toponimos que prebaban de rearagonesizar como ''[[Chabalambre|Xabalambre]]'', ''[[Alfacharín|Alfaxarín]]'' sin mirar que en os textos medievals yeran con ''J'', y que a J de l'[[aragonés medieval]] ye CH hue seguntes la [[grafía de Uesca]]. A sobén s'escriben as ciencias rematatas en ''-loxía'' en cuenta de ''[[sufixo -lochía|-lochía]]'', cuan en a traducción [[Johan Ferrández d'Heredia|herediana]] d'o ''[[Libro de los Emperadors]]'' s'escribiba ''astrología'', forma medieval d'escribir ''[[astrolochía]]''. En atro texto en aragonés medieval se puet veyer ''astrologiano''. Por atra part en las actas de lo proceso de Corz de Zaragoza de [[1398]]-[[1400]] podemos leyer atro derivato de lo ''Logos'' griego con ''g'' (u siga, con ''ch'', y no con ''x''):


Tamién en as glosas aragonesas d'a obra ''De regimine principium'' de [[Chil de Roma]] podemos veyer ixa evolución enta una ''lochía'' representata por ''g'' y no pas enta una ''loxía'':


En o "[[Libro d'as Marabillas d'o Mundo]]" veyemos escrito ''theología'', ye dicir ''Teolochía'':


En a luita por l'aragonés dialectal por parte de fablants nativos tamién se cai n'este error. Los que esfienden lo [[Aragonés cheso|cheso]] aplican lo principio J castellana -> X en aragonés de forma sistematica, y s'ha plegato a veyer escrito ''relox'', cuan existe una casa en [[Echo]] conoixita como ''Lo relochero''.

Escribir palabras como ''Oxetibo'', ''[[Astrolochía|Astroloxía]]'', ''bestixio'', ''[[Biolochía|Bioloxía]]'', ''[[Colechio|Colexio]]'', ''lixera'', ''lexitima'', ''[[Privilechio|Pribilexio]]'', ''[[refuchio|refuxio]]'', ''refuxiar'', ''protexer'' y ''[[Orichen|Orixen]]'' **no tien chustificación etimolochica*', y se plega a contradiccions entre *chenetica* y *orixen*, que se remontan a la mesma radiz.

En a grafía propuesta por l'[[Academia de l'aragonés]] se comentan cómo escribir en os casos de xeada, y proponen escribir *ch* tanto en os casos de xeada documentable en [[parla (lingüistica)|parla]]s vivas (*xabalín*), como en os casos de xeada orichinatos en a prebatina erronia d'estandarización d'as decadas de 1970, 1980 y 1990, (*dixerir*, *orixen*, *lixera*, *lexitimo*), o que leva implicito escribir con o [[digrafo ch]] o [[sufixo -lochía]] en parolas como "[[biolochía]]"

== Referencias ==


== Bibliografía ==
* [[Miguel Angel Pallarés]]: *Papeleros genoveses en la zaragoza bajomedieval*. Revista Zurita 67-68.
* [[Joan Veny]]: *Contacte i contrast de llengües i dialectes*. Biblioteca de lingüística catalana.
* [[Juan Zonaras]]: *Libro de los Emperadores'' (Versión aragonesa del compendio de historia universal patrocinada por Juan Fernández de Heredia). Larumbre Clásicos aragoneses.